Mały Wjelkow (SN). Dypkownje k zahajenju lětušeje sezony w Małowjelkowskim prazwěrjencu maja tam wosebitu nowosć, kotraž pak njeje jeno zwjeselaca. Z jednym smějatym a jednym płakacym wóčkom je Budyska wobdźělenska a wobhospodarjenska towaršnosć, kotraž so wo prazwěrjenc stara, dźensa zdźěliła, zo woblubowana maskotka Bodo prazwěrjenc spočatk julija wopušći.
Za Boda dóstachu poskitk kaliforniskeho filmoweho studija Sony Pictures k sobuskutkowanju we wospjetowanju kultoweje serije z 1980tych lět „ALF“. Kajka budźe dokładna koncepcija noweje serije, filmowe studijo wězo njepřeradźa. Wěste je: ALF, pochadźacy jako zwonkazemski poprawom z planeta Melmac, zeznaje Boda we wobłuku napjateho pućowanja po zemskich stawiznach a wozmje jeho pozdźišo sobu na nowy planet, kotryž chcetaj wobaj zhromadnje wotkryć. Zrěčenja su mjeztym podpisane a prěnje filmowe přihoty w městačku Culver City, hdźež ma Sony Pictures Animation Inc. swoje sydło, su hižo zaběželi.
szl_Latn szl_Latn